Kjekt å ha (sang)

«Kjekt å ha» er en norsk sang som ble skrevet av Øystein Sunde og utgitt august 1989 på Sundes musikkalbum Kjekt å ha.Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 62/63/129/133 Den ble også gitt ut på singel hvor B-siden var samme sang/innspilling, men forkortet. Andre vers og refreng er utelatt; det samme er deler av avslutnings-partiet.

Sunde brukte en måned på å skrive ferdig sangen.Aas, Mikkel (2007) Spilletid. Macta Forlag; ISBN 978-82-997471-0-3 s. 334
Teksten handler om en mann som har problemer med å kvitte seg med overflødige ting; noen ganger er det en fordel; andre ganger ikke. Det er humoristisk formulert. Teksten var delvis inspirert av Sundes far som pleide å ta vare på diverse brukte gjenstander på familiens hytte.NRK radio – Salongen fra 15. november 2016

Sunde har sagt i intervjuer at tittelen er et begrep som har vært i tale lenge før sangen ble skrevet. (Det samme gjelder titler som «Du må'kke komme her og komme her» og «Regning med gaffel».) Han sier videre at når noen har satt en melodi og tittel til et slikt type begrep, så får det større betydning for folk flest.NRK TV – Rondo fra 17. februar 1995TV2 – Fredag, 17. september 2010 – intervjuet av Ståle Talsnes.

Et drøyt år før utgivelsen fortalte Sunde at han var medlem av en Kjekt-å-ha klubb, hvor det var meningen for medlemmene å gjøre innkjøp av ting man ikke nødvendigvis trengte å ha.Aftenposten (morgen) 18. juni 1988 side 25 Han snakket også om dette i NRK-programmet Frokost-TV (sendt 25. november 1989)NRK TV – Frokost-TV fra 25. november 1989 og TV 2-programmet God morgen Norge (sendt 25. november 2016).

I et intervju med Dagsrevyen (sendt 1. september 2012), fortalte han at det ofte føltes vanskelig å kvitte seg med ting.NRK TV – Dagsrevyen fra 1. september 2012

 Musikere og instrumenterKjekt å ha – informasjon på omslaget 

Øystein Sunde: vokal, akustisk gitar, kor
Ray Flacke: elektrisk gitar
Bruce Bouton: steel gitar
Jerry Douglas: dobro
Bela Fleck: banjo
Mark O'Connor: fele, mandolin
Einar Mjølsnes: hardingfele
Jonas Fjeld: akustisk gitar, kor
Roy Husky Jr.: bass
Kenny Malone: trommer
Gunnar Andersen: kor
Audun Tylden: kor

 «Kjekt å ha» på samlealbum 

Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

 NRK/TV 2-opptak 

Natti nitti – (sendt 31. desember 1989). Musikere: Sunde (vokal/dobro), Johnny Sareussen (bass/kor), Åge Westgårdsrønningen (akustisk gitar/kor), Asbjørn Ruud (akustisk sologitar/kor) og Einar Hagerup (trommer/kor).NRK TV – Natti nitti fra 31. desember 1989VG – 30. desember 1989 side 61
EØS – Ekvilibristen Øystein Sunde – (sendt 4. januar 1992).NRK Nett – EØS – Ekvilibristen Øystein Sunde fra 4. januar 1992VG – 4. januar 1992 side 58 Sunde spilte på en meget forseggjort gitar. Gripebrettet var en brukt ski; resten av gitaren var undersiden av en brukt stol. Øvrige musikere var: Holly O'dell (fele), Hagerup (trommer/kor), Sareussen (bass/kor) og Westgårdsrønningen (gitar/kor).
Opp med Norge – (sendt 29. oktober 1994).NRK Nett – Opp med Norge fra 29. oktober 1994VG – 29. oktober 1994 side 62Aftenposten – 30. oktober 1994 side 26 Sunde spilte på en såkalt «kommunistcaster»Dagbladet – 23. september 2012 – Anders Grønneberg Øvrige musikere: Stein Bull-Hansen (gitar/kor), Ingrid Bjørnov (flygel/kor), Edvard Askeland (bass), Ottar Nesje (trommer), Hilde Kjeldsen (kor), og Geir Rebbestad (kor).Opp med Norge – NRKs rulletekster.
Ja takk, begge deler! – (sendt 6. januar 2001) med Sunde og Halvdan Sivertsen.VG – 6. januar 2001 side 78 «Kjekt å ha» var med i følgende medley:
«Venner»/«Kjekt å ha»/«Ti tusen tommeltotta»/«Skal det være noe mer før vi stenger» Foruten Sunde på nylonstrenger gitar, besto bandet av Sivertsen (akustisk gitar), Stein Bull-Hansen (sologitar),  Olaf Kamfjord (bass) og Trond Augland (trommer).Ja takk, begge deler – NRKs rulletekster
Øystein Sunde: Meget i Sløyd – (sendt 5. januar 2013). Opptaket ble gjort i NRK studio 2 den 9. mai 2012. Kun et vers og refreng ble fremført av Sunde (vokal/akustisk gitar), Kamfjord (bass), Øystein Fosshagen (fele), Terje Kinn (banjo) og Knut Hem: dobro.VG – 5. januar 2013 side 58Medium: NRK TV Øystein Sunde: Meget i sløyd
God morgen Norge – (sendt 25. november 2016). Sunde spilte en kort versjon på sin Martin signaturgitar.NRK.no Øystein Sunde får stjernegitar

 «Kjekt å ha» i Gitarkameratene-medley (NRK/Album/DVD)

Når Gitarkameratene har satt sammen sine forestillinger, har «Kjekt å ha» aldri blitt spilt i sin helhet, men kun forekommet i en eller annen medley.

Gitarkameratene – (sendt 13. oktober 1990)NRK TV – Gitarkameratene fra 13. oktober 1990VG – 13. oktober 1990 side 56/58. 
Gitarkameratene på scenen (2:2) –  (sendt 26. desember 1994)NRK TV – Gitarkameratene på Scenen (2:2) fra 26. desember 1994VG – 24. desember 1994 side 68
Kanon! – (album utgitt 12. april 2010)VG – 10. april 2010 side 34/35. Opptaket er fra Grieghallen 17. oktober 1990 VG – 12. september 1990 side 33
En gang gitarkamerat, alltid gitarkamerat  – (sendt 9. april 2012)VG – 9. april 2012 Også utgitt på DVD Historien om Gitarkameratene – opptaket er fra 28. mai 2011 i Harstad kulturhus.En gang gitarkamerat, alltid gitarkamerat  – NRKs rulletekster

 «Kjekt å ha» i notebøker 
Kjekt å ha–1 (1990)Sunde, Øystein (1990). Kjekt å ha–1. Ex Libris Forlag AS: Oslo. ISBN 82-7384-274-6 s. 40 – 43
Du må'kke komme her og komme her (1997)
Sangbok (2010)Gitarkameratene (2010) Sangbok. Norsk Noteservice: Oslo. ISBN 978-82-8089-110-5 s. 69 – 73

 Annet 

 Avslutnings-sekvensen («flakka-flakka-koff») var opprinnelig en ide som Eldar Vågan hadde for en av sine egne sanger, men siden den ikke ble brukt av Vågan, ble det til at ideen ble brukt av Sunde i «Kjekt å ha». Han har sagt i et intervju at strofen betyr ingenting.
Jan Eggum har utpekt «Kjekt å ha» som sin favoritt Sunde-sang.Historien om Gitarkameratene (DVD utgitt 2012) under kapittel Om Øystein.
Selv om Kjekt å ha var en stor suksess for Sunde, så har den hatt sin bakside. Han har ofte fått høre tittelen referert i tide og utide fra folk når han er ute i privat ærend.NRK P2 Radioselskapet –  sendt 23. august 2012.God morgen Norge fra 25. november 2016Medium: NRK TV Eides språkjov – sendt 21. november 2020
Da Sunde skulle promotere albumet Sånn er'e bare i 2005, ble han intervjuet av TV 2s Absolutt Underholdning hvor han lot TV-publikum få et innblikk i hvor mye bedre det var at han uttrykte seg på norsk enn eksempelvis på engelsk. Helt på sparket, oversatte han deler av «Kjekt å ha» til engelsk.TV 2-programmet Absolutt Underholdning 30. mars 2005
 Kjekt å ha er også navnet på en utstilling som Sunde hadde på Popsenteret i Oslo høsten 2012. Ellers har han gitt ut to notebøker ved navn Kjekt å ha – 1 (ISBN 82-7384-274-6) og Kjekkere å ha – 2 (ISBN 82-7384-292-4).Spinner.no – Medium: Kjekt å ha – 1Spinner.no – Medium: Kjekkere å ha – 2 Videre er Kjekt å ha også en reality-serie som startet høsten 2016 på TVNorge.Kampanje.com – Medium: Høsten 2016 på TVNorge

 Referanser 

Kategori:Sanger fra 1989
Kategori:Sanger skrevet av Øystein Sunde
Kategori:Gitarkameratene-sanger